༄༅། །ས་མཐའ་དག་གི་དབང་ཕྱུག་གྲགས་པའི་མཚན་ཅན་ལ་གདམས་པ་
རྒྱལ་པོ་ལ་གཏམ་དུ་བྱ་བའོ། །
༄༅། །རྒྱ་གར་སྐད་དུ། བྷུ་མྱནྟཱ་བིནྟ་སྟ་བ་བ་ཤྲཱི་དེ་ཝ་བྷ་ཡ་ཤ་ནཱ་མི་ཀ་ཧཾ་ས་ར་ཛོ་ཤཔྟ་
གྷོ་ཥ་ནཱ་མ། བོད་སྐ་དུ། ས་མཐའ་དག་གི་དབང་ཕྱུག་འཇིགས་པ་མེད་པ་གྲགས་པའི་མཚན་
ཅན་ལ་བསྟོད་པ་ངང་པའི་རྒྱལ་པོའི་སྒྲ་དབྱངས་ཞེས་བྱ་བ།
ངག་གི་དབང་ཕྱུག་ལ་ཕྱག་
འཚལ་ལོ། །རབ་དང་བར་དང་ཐ་མ་གང༌། །ཐམས་ཅད་དགའ་བར་རབ་མཛད་པ། །ས་བདག་
གང་ལ་ཡང་དང་ཡང༌། །བདག་ཅག་རབ་དཀར་བསམ་པ་དང༌། །མི་ཡི་སྲིད་འདི་ཉིད་ཀྱི་ནི། །
རྒྱུན་དུ་ཕུལ་བྱུང་དུས་ཀུན་དུ། །དགེ་ལེགས་ཆེས་ཆེར་ཉེར་འཕེལ་ཏེ། །སྟོབས་མཆོག་འཁོར་
ལོ་སོ་སོར་བསྐོར། །གཡུལ་ལས་རྣམ་པར་རྒྱལ་བའི་དཔུང་། །དཔུང་གི་ཚོགས་ཆེན་གཞན་
དག་ཀུན། །ཀུན་ནས་ཟིལ་གྱིས་རབ་གནོན་དཔའ། །དཔའ་བོ་གང་གི་དྲེགས་འཇོམ་རྒྱལ། །
རྒྱལ་སྲིད་སྲིད་པའི་བདེ་བ་ནི། །རབ་བྱེད་བྱེད་པོའི་དཔལ་རྣམས་ལ། །ཅོ་འདྲི་འདྲི་བ་གང་གི་
མཐུ། །རབ་སྣང་སྣང་བྱེད་པས་ཀྱང་མཆོག། དེ་ལྟ་མོད་ཀྱི་ས་ཡི་མགོན་པོ་ཁྱོད། །བསྟོད་དང་
སྨད་ལ་ཆགས་ཁྲོ་མི་མངའ་ཡང༌། །བདག་ཅག་ཞུ་བ་འདོམས་པར་བྱེད་པ་རྣམས། །ཡུན་རིང་
ཉིད་ནས་ཡིད་ནི་དང་བར་འགྱུར། །བློ་དང་སྟོབས་དང་དཔལ་སོགས་ཐམས་ཅད་ལ། །འགྲན་
ཟླ་སུ་ཡང་མཆིས་པར་མ་གྱུར་ཀྱང༌། །ང་རྒྱལ་སྙེམས་པའི་དྲེགས་པ་མ་འཚལ་བས། །དེ་སླད་
གཏམ་འདི་སྙན་དུ་འགྲོ་སྙམ་བགྱིད། །ལྷ་ཅིག་སྐྱེ་དགུའི་བདེ་དང་སྡུག་བསྔལ་ནི། །ཐུབ་པའི་
བསྟན་པ་དག་ལ་རག་ལས་པས། །གང་ལ་རྙེད་དང་བཀུར་སྟི་རིམ་འགྲོ་ནི། །འཇིག་རྟེན་ཕན་
བཞེད་ཁྱེད་ཀྱི་མཛད་པར་རིགས། །སྔོན་གྱི་ཆོས་ཀྱི་རྒྱལ་པོ་དེ་དག་ཀྱང༌། །བསྟན་པ་མཆོག་ལ་
ལྷག་པར་གུས་པ་ཡིས། །བསོད་ནམས་རྒྱ་མཚོ་རྣམ་པར་འཕེལ་ནས་ནི། །རང་སྲིད་བདེ་བར
བསྐྱངས་པ་འབའ་ཞིག་ཉིད། །བདག་འདྲའི་གུས་པས་བརྒྱ་ཕྲག་དག་ལས་ཀྱང༌། །མི་བདག་
-425-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན་བཞུགས།
ཁྱོད་ལ་ལྷག་པར་མངའ་མོད་ཀྱི། །ད་དུང་རང་གཞན་བདེ་བར་བཞེད་ན་ནི། །བསྟན་པ་རིན་
ཆེན་དབུ་ཡི་མཆོད་པར་མཛོད། །གང་ཞིག་བསྟན་ལ་བརྙས་བྱེད་དེ་དག་གིས། །ཡིད་ལ་འདོད་
པ་ཐམས་ཅད་མི་འགྲུབ་ཅིང༌། །གྲགས་དང་བཀྲ་ཤིས་དམ་པ་ཉམས་གྱུར་ཏེ། །སྡིག་དང་སྡུག་
བསྔལ་ཐམས་ཅད་ཐོབ་པར་བྱེད། །དེ་ལྟར་ལགས་པས་སྐྱེ་བོ་མཐའ་དག་གི། མགོན་པོ་ཁྱོད་
ཀྱི་ཐུགས་ཀྱི་རྒྱ་མཚོ་ནི། །ཀུན་ནས་དང་བྱེད་དད་པའི་ནོར་བུ་མཆོག། ཉམས་པ་མེད་པར་རྒྱུན་
དུ་བརྟེན་པར་མཛོད། །འཇིམ་པའི་སྐུ་དང་ཤིང་ཤུན་གླེགས་བམ་དང༌། །ངུར་སྨྲིག་གོས་ཀྱི་དུམ་
བུའི་ཟེགས་མ་ཡང༌། །ཉིད་ཀྱིས་གུས་པས་ཉེ་བར་མཆོད་གྱུར་ན། །སྐྱེ་བོ་འདི་ཀུན་དེ་ལྟར་བྱེད་
པར་འགྱུར། །དེ་ལྟར་ལགས་པས་རང་གཞན་བདེ་བཞེད་ཁྱོད། །སྟོབས་དང་ནུས་པ་དཔལ་
རྣམས་མངའ་བཞིན་དུ། །རྣམ་ཀུན་འགྲོ་རྣམས་བདེ་བ་འབྱུང་བའི་གཞི། །བསྟན་ལ་བཀུར་སྟི་
མཛད་པར་ཅིས་མི་དགེས། །ཇི་ལྟར་ཤིན་ཏུ་ལྕི་བའི་རིན་ཆེན་ཁུར། །སྦྲང་བུའི་ཚོགས་ཀྱིས་
ཁྱེར་བར་མི་ནུས་པ། །དེ་ལྟར་སྐྱེ་བོ་ཕལ་པ་དམན་རྣམས་ཀྱིས། །བསྟན་པ་རིན་ཆེན་འདེགས་
པར་ག་ལ་ནུས། །བཀུར་བར་དཀའ་བའི་ཁུར་ནི་རབ་ཁྱེར་ནས། །གླང་ཆེན་རི་བོའི་སྤོ་མཐོན་
དག་ལ་འགྲོ། དེ་ལྟར་ཉིད་ཀྱང་བསྟན་པ་རིན་ཆེན་ནི། །མཆོད་ནས་བདེ་ཞིང་བདེ་བར་འཛེག་
པའི་རིགས། །སྐྱེ་བོ་འདི་ཀུན་བདེ་བ་མངོན་བཞེད་པས། །ས་འདི་ཁྱོད་ཀྱིས་སྐྱོང་བ་ཡིན་ལགས་
ན། །དད་པའང་དེ་ཡིན་མཆོད་པའང་དེ་ཡིན་ལ། །དམ་ཆོས་རྩེ་གཅིག་སྒྲུབ་པའང་དེ་ལགས་སོ། །
འདིར་ནི་ཁྱོད་ཀྱི་མི་རིགས་ཚར་གཅོད་པའང༌། །སྙིང་རྗེ་དམ་པས་བགྱིས་པ་ཉིད་ལགས་ན། །
སྡིག་པ་མེད་ལ་དགེ་བ་འབའ་ཞིག་ཏེ། །སངས་རྒྱས་སྲས་ཀྱི་མཐུ་བོར་གྱུར་པ་ལགས། །སྐྱེ་བོ་
གཞན་གྱིས་ཉིད་ཀྱི་སྙིང་རྗེ་ཡི། །ཆ་ཡི་ཆ་ལའང་འགྲན་པར་མི་ནུས་མོད། །ད་དུང་སྡུག་བསྔལ་
ཐུགས་ལ་མི་བཞེད་ན། །རྟག་ཏུ་སྙིང་རྗེ་སྐྱེད་ཅིག་མི་ཡི་རྗེ། །སྔོན་ཡང་གཞན་ཕན་དགེ་བ་
མཛད་པ་ཡི། །ད་ལྟ་ས་ཆེན་འདི་ཡི་བདག་པོར་གྱུར། །དེ་ལྟར་ལགས་པས་གཞན་ལ་གནོད་པ་
-426-

གསུང་ཐོར་བུའི་སྐོར་ལས། གདམས་ངག་གི་རིམ་པ་བཞུགས། ༩༥༽
དགེ་ལ།
སོགས། །སྡིག་ལས་སྐྱེ་དགུའི་རྗེ་ཁྱེད་ཟློག་པར་མཛོད། །སྡིག་ལས་བདེ་བ་འབྱུང་བའི་སྐབས་
མེད་ལ། །དགེ་ལས་སྡུག་བསྔལ་འབྱུང་བའི་སྐབས་མེད་པས། །རྣམ་པ་ཀུན་ཏུ་དགེ་དང་མི་
།བླང་དོར་མཁྱེན་པར་མཛོད་ཅིག་ལྷ་མིའི་མགོན། །མི་དབང་ཁྱོད་ཀྱང་དཔལ་འདི་དོར་
།འཇིག་རྟེན་ཕྱི་མའི་ལམ་དུ་གཤེགས་པའི་ཚེ། །སྡིག་པའི་ཁུར་དག་མཆིས་པར་གྱུར་
ན་ནི། །གཞན་གང་སུས་ཀྱང་འཁུར་བ་མ་ལགས་སོ། །དེ་ཕྱིར་མི་ཡི་དབང་ཕྱུག་ཐོབ་དུས་
ནས་སུ།
འདིར། །ཆབ་སྲིད་མ་ལུས་བདེ་བར་སྐྱོང་བ་དང༌། །རང་གི་ཕྱི་མའི་དོན་ཡང་སྒྲུབ་པ་ཡི། །ཆོས་
ཀྱི་རྒྱལ་པོའི་རྣམ་ཐར་མཛད་པར་རིགས། །འགྲོ་བའི་བདེ་དང་སྡུག་བསྔལ་གང་མཆིས་པ། །དེ་
ནི་ཉིད་ཀྱི་ཕྱག་ན་རབ་མཆིས་ཀྱི། །པདྨ་དཀར་པོ་ལྟ་བུའི་ཐུགས་མངའ་བས། །གཡེལ་བ་མེད་
པར་འདི་ཀུན་བསྐྱང་དུ་གསོལ། །གཞན་དོན་མཛད་ན་རང་གི་བཞེད་པ་ཡང༌། །འབད་པ་མེད་
པར་མྱུར་དུ་འབྱུང་ལགས་པས། །བྱང་ཆུབ་སེམས་དབང་གཉིས་ལ་ཐུགས་གྱིས་ཤིག། དཔལ་
ཀུན་འཛིན་པར་འགྱུར་རོ་མི་ཡི་རྗེ། །མདོར་ན་དད་དང་སྙིང་རྗེ་བྱང་ཆུབ་སེམས། །རྣམ་པ་
གསུམ་ལ་ལྷག་པར་གནས་བགྱི་སྟེ། །ཤེས་རབ་ཆེན་པོས་སྲིད་ལ་མ་ཆགས་ཤིང༌། །སྙིང་རྗེས་
འགྲོ་འདི་བདེ་བར་མཛད་དུ་གསོལ། །ཉིན་པར་སྒྱུ་མ་སྨིག་སྒྱུ་རྨིལམ་ཚུལ། །མཚན་མོ་འོད་
གསལ་མཁའ་ལྟར་དག་པ་ལ། །མི་དབང་ཁྱོད་ཀྱི་ཐུགས་ནི་གནས་བགྱི་སྟེ། །དེ་ཡང་བླ་མ་
མཆོད་ལས་འགྲུབ་པར་འགྱུར། །མཐའ་ཡས་ཡོན་ཏན་མངའ་ཡང་དོག་པ་མེད། །དཔལ་འབྱོར་
དཔག་མེད་འདུ་ཡང་དྲེགས་དང་བྲལ། །སྟོབས་ཆེན་དཔུང་དང་ལྡན་ཡང་སྙིང་རྗེའི་དབང༌། །ཁྱོད་
ལ་བདག་ཅག་ཡུན་རིང་ཉིད་དུ་དད། །ལོང་བས་རི་མོའི་གནས་དག་སློབ་པ་དང༌། །ལྐུགས་པས་
གཞན་ལ་སྙན་ངག་སྟོན་པ་དང་། །སྒྱུ་རྩལ་ཡོངས་སུ་བྱང་བའི་མཁས་པ་ལ། །འཕྱེ་བོ་རྣམས་
ཀྱིས་ཟློས་གར་སློབ་པ་ཉིད། །ཝ་སྐྱེས་དག་གིས་སེང་གེའི་དྲུང་ཉིད་དུ། །རྩལ་གྱི་འཇུག་པ་
སྟོན་པ་ཇི་ལྟ་བར། །ལྷ་མིའི་མགོན་པོ་ཁྱོད་ཀྱི་སྤྱན་སྔར་ནི། །བདག་གི་གཏམ་འདི་སྤྱི་ཏོལ་ཁོ་
-427-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན་བཞུགས།
ན་ཉིད། །ཇི་ལྟར་དེ་རིང་སྐྱེས་པའི་བྱིས་པ་ཡིས། །འཇིག་རྟེན་ལུགས་ལ་བྱང་བའི་རྒན་པོ་ལ། །
མི་ཤེས་བཞིན་དུ་ཅུང་ཟད་སྨྲ་བ་ལྟར། །མི་དབང་ཉིད་ལ་གཏམ་འདི་བདག་གིས་གསོལ། །
ཐིག་ལེ་བྱང་ཆུབ་སེམས་ལ་དབང་བསྒྱུར་བས། །མི་འགྱུར་བདེ་བའི་རྩེ་མོར་སོན་གྱུར་པ། །
གསོལ་བའི་ཚིག་འདི་སྙན་དུ་འཇེབས་གྱུར་ན། །ད་དུང་ལེགས་བཤད་གཏམ་གྱི་བཀའ་མཆིད་
བགྱིད། །ཉིན་རེ་བཞིན་དུ་བདག་གི་ཡི་གེ་འདི། །ལྷ་མིའི་དབང་ཕྱུག་ཁྱོད་ཀྱིས་གཟིགས་སུ་
གསོལ། །ལེགས་བཤད་འདི་ལ་ལེགས་པར་གཟིགས་པའི་ཚེ། །སྙིང་རྗེ་སྤྱན་ཆབ་སྙིང་ནས་
འཁོར་བ་དང༌། །གཡོ་བའི་འཇིག་རྟེན་གཡོ་བར་མཁྱེན་གྱུར་ན། །བདེ་གཤེགས་གནས་སུ་
བདེ་བར་བཞུད་པར་འགྱུར། །གལ་ཏེ་ཁྱོད་ཀྱི་ཐུགས་ལ་མི་འབབ་ན། །བྱིས་པ་ཁྱོད་ཀྱི་ཚིག་
འདི་མི་རིགས་ཞེས། །བདག་ལ་དྲག་པོའི་བཀའ་ལུང་ཕབ་ནས་སུ། །ཆད་པ་དག་གིས་ལེགས་
པར་བཅད་དུ་གསོལ། །འོན་ཏེ་བཏང་སྙོམས་དག་ནི་མཛད་གྱུར་ན། །དེ་ཚེ་བདག་ཀྱང་
བསྐྱུངས་ཏེ་གནས་པར་བྱ། །ལྷ་དང་མི་ཡི་གོང་མར་མངའ་གསོལ་བ། །དཔལ་ལྡན་འཇིགས་
མེད་གྲགས་པའི་མཚན་ཅན་ལ། །འདི་སྐད་ཞུ་དེ་བཙུན་པ་འཆི་མེད་སྡེ། །ཕྱོགས་ལས་རྣམ་པར་
རྒྱལ་བའི་ལྷ་དེ་ཡིན། །གཏམ་འདི་ཡི་གེར་གནས་བྱས་དགེ་དེ་ཡིས། །རྒྱལ་རྣམས་རྒྱལ་སྲིད་
ཆོས་བཞིན་སྐྱོང་བ་དང༌། །ཐུབ་བསྟན་རྙེད་དང་བཀུར་སྟིས་མཆོད་པ་དང་། །ཕོང་གྱུར་སྐྱེ་བོའི་
ཚོགས་རྣམས་བདེ་གྱུར་ཅིག། རྒྱལ་པོ་ལ་གཏམ་དུ་བྱ་བའོ།།
ཞུས།
།།ལན་གཅིག་ནན་ཏན་ཆེན་པོས་